ว่าด้วยเรื่องของ 2 เด็กดื้อ
และแล้วเสียงระฆังก็กลับมาดังอีกครั้ง สำหรับตลาดซื้อขายนักเตะในทวีปยุโรป ที่รูดม่านเปิดฉากกันไปอย่างเป็นทางการเมื่อต้นเดือนที่ผ่านมา ,แต่ไฮไลต์ที่อยากพูดถึง 2 เคสดังในซัมเมอร์นี้ คงหนีไม่พ้นในรายของ พอล ป็อกบา และ เนย์มาร์ ที่น่าจะเป็นมหากาพย์ให้ติดตามกันยาว ๆ,ในส่วนของ ป็อกบา ซึ่งขัดข้องหมองใจกับ โชเซ มูรินโญ ตั้งแต่ต้นซีซั่นก่อน แม้จะเปลี่ยนกุนซือมาเป็น โอเล กุนนาร์ โซลชาร์ ก็ดูเหมือนสถานการณ์ความอุ่นใจ จะไม่ดีขึ้นอย่างที่หลายคนคาดเอาไว้,ซ้ำร้ายกว่านั้น กระแสข่าวว่าเจ้าตัวใจลอยไปอยู่นอกโอลด์ แทรฟเฟิร์ด ยิ่งทวีความหนาหูขึ้นเรื่อย ๆ ทั้ง เรอัล มาดริด, ยูเวนตุส รวมไปจนถึงบาร์เซโลนา ต่างเรียงคิวเป็นข่าวกับแข้งดังรายนี้ไม่เว้นวัน,ในฐานะแฟนบอลผีแดง ต้องบอกว่า คุณป็อก ทำตัวไม่น่ารักเลยนะครับ เพราะเมื่อคุณไม่มีความสุขเมื่อไหร่ หรืออยากย้ายทีมเมื่อไหร่ ก็ออกอาการงอแงขึ้นมาทันที ไม่มีความเคารพแฟนบอล หรือเกรงใจค่าเหนื่อยที่ได้รับจากต้นสังกัดเลย,แทนที่จะพยายามช่วยให้ปิศาจแดง กลับมาพุ่งชนความสำเร็จให้ได้ เพื่อพิสูจน์ตัวเอง จากนั้นจะไปไล่ล่าความฝันที่ไหน ก็คงไม่มีใครว่าหรอก,ไม่เชื่อลองดูตัวอย่าง คริสเตียโน โรนัลโด ก็ได้ เจ้าตัวไม่เคยปิดบังว่าอยากย้ายไปอยู่กับ เรอัล มาดริด จนตัวสั่น,แต่ในฐานะนักเตะมืออาชีพ ก็ยังมีน้ำใจช่วยปิศาจแดง คว้าแชมป์ได้เป็นกอบเป็นกำก่อนลาจาก ทุกวันนี้แฟนบอลยังมีความรู้สึกดีๆ และเยื่อใยกับเจ้าตัวอยู่เสมอ,ที่กล่าวมาคือสิ่งที่ ป็อกบา ควรทำให้ได้ แม้ไม่ใช่ทั้งหมดแต่ก็ควรให้ได้สักครึ่งหนึ่ง เพื่อแสดงความเป็นมืออาชีพ ก่อนโบกมือลาปิศาจแดงไป,ส่วนในเคสที่สองคือ เนย์มาร์ ที่มีข่าวอยากกลับไปสวมยูนิฟอร์มของ บาร์เซโลนา อีกครั้ง หลังเริ่มไม่มีความสุขในการโกยเงินบนแผ่นดินน้ำหอม,ในกรณีนี้ไม่แน่ใจว่า ข่าวการย้ายกลับแผ่นดินสเปนจะมีเปอร์เซ็นต์มากน้อยแค่ไหน แต่ว่ากันตามจริงถ้าไม่มีมูล ข่าวนี้คงไม่ถูกละเลงบนหน้าสื่อใหญ่เป็นแน่,อย่างไรก็ตาม หากเจ้าตัวอยากย้ายจริง ไม่รู้ว่าจะกลับไปสู้หน้าแฟนบอลได้แค่ไหน เพราะตอนก้าวออกมาจากคัมป์ นู ก็มีเสียงสาปส่งจากแฟนบอลอยู่ไม่น้อย,ที่สำคัญ เนย์มาร์ จะสามารถมองตา โจเซป มาเรีย บาร์โตเมว, บริหาร, สตาฟฟ์โค้ช, เจ้าหน้าที่สโมสร หรือแม้แต่คนตัดหญ้าในสโมสรได้สนิทใจเพียงใด ในเมื่อก่อนหน้านี้เขาคือคนที่เลือกจะไปเอง,มองข้ามชอตไปขั้น เกิดในวันที่ย้ายกลับมาอยู่บาร์ซาจริง แล้วเกิดพาทีมโกยแชมป์ได้เป็นกอบเป็นกำ แฟนบอลจะยินดีมอบคำว่า ตำนานสโมสร ให้กับเขาได้หรือเปล่า,ดังนั้นการกระทำที่เหลือจากนี้ ไม่ว่าจะดีหรือร้าย เด็กดื้อทั้งสองคนก็ควรยอมรับมันให้ได้ ไม่ใช่เพราะใคร แต่เพราะมันเกิดจากการกระทำที่พวกเขาเลือกเองทั้งนั้น.,-LEMON JUICE-
และแล้วเสียงระฆังกลับมาดังอีกครั้ง สำหรับตลาดซื้อขายนักเตะในทวีปยุโรป ที่รูดม่านกันไปอย่างเป็นทางการเมื่อต้นเดือนที่ผ่านมา 
สังคมกีฬา,เนย์มาร์,พอล ป็อกบา,แมนเชสเตอร์ ยูไนเต็ด,บาร์เซโลนา